text: Spil golf i skoletiden - det gør eleverne 
  17 juni 2015 kl. 08.17
  Professionel golfspiller har undervist 700 børn i Haderslev Kommune i at spille golf. Det er den nye skolereform, der lægger op til mere motion og bevægelse i skoletiden, og som gav golfspiller Mark Gates ideen til golf i skoletiden. Samtidig vil han gerne aflive myten om golf kun er for pensionister. Onsdag og torsdag kulminerer et års undervisning ude på golfbanen i Haderslev.
  
  Skolebørnene er i Haderslev Golf Klub, hvor de skal have lov til at prøve kræfter med en Par3 bane.
  Onsdag og torsdag kommer 400 elever for at prøve at spille golf på en rigtig bane.
  Sideløbende med de 700 elever har fået undervisning i golf i skoletiden, har Haderslev Golf Klub også givet alle elever, der har været med i projektet medlemskab i denne sæson.
  Dermed får de mulighed for gratis ugentlig juniortræning, og de kan samtidig bruge klubbens faciliteter, så meget de har lyst til.
  Ved at tilbyde børnene golfundervisning, bliver myterne om at golf kun er for gamle pensionister lagt i graven.
  Golf er i den grad også for børn og unge, mener Chefgolftræner i Haderslev Golfklub, Mark Gates, idemand til projektet. 
  Børnene er enige - det er både og sjovt og svært, mener Sofie Kilsholm.
  Lærerne på de 10 deltagende skoler har fået en introduktion til hvordan de bruger golf i undervisningen, fortæller Carsten Refshauge til TV SYD. Han er er koordinator for den åbne skole i Haderslev Kommune.
  (Hør Mark Gates her i videoen. Varighed: 0:41 sek.)
  